CELEX: 32012D0817
Language: sl
Date: 2012-12-19 00:00:00
Title: 2012/817/EU, Euratom: Izvedbeni sklep Komisije z dne 19. decembra 2012 o spremembi Odločbe 90/185/Euratom, EGS o pooblastitvi Grčije, da pri izračunu osnove za lastna sredstva iz naslova DDV uporabi nekatere približne ocene (notificirano pod dokumentarno številko C(2012) 9549)

21.12.2012   
            
            
               SL
            
            
               Uradni list Evropske unije
            
            
               L 352/60
            
         IZVEDBENI SKLEP KOMISIJE
   z dne 19. decembra 2012
   o spremembi Odločbe 90/185/Euratom, EGS o pooblastitvi Grčije, da pri izračunu osnove za lastna sredstva iz naslova DDV uporabi nekatere približne ocene
   (notificirano pod dokumentarno številko C(2012) 9549)
   (Besedilo v grškem jeziku je edino verodostojno)
   (2012/817/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   ob upoštevanju naslednjega:
   
               (1)
            
            
               Grčija lahko na podlagi člena 375 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2) še naprej uporablja oprostitve plačila davka za transakcije iz točk 2, 8, 11 in 12 dela B Priloge X. Te transakcije je treba upoštevati pri določitvi osnove za sredstva iz naslova DDV.
            
         
               (2)
            
            
               V primeru Grčije je Komisija na podlagi Uredbe (EGS, Euratom) št. 1553/89 sprejela Odločbo 90/185/Euratom, EGS (3) o pooblastitvi Grčije z učinkom od 1. januarja 1989, da pri izračunu osnove za lastna sredstva iz naslova DDV uporabi nekatere približne ocene.
            
         
               (3)
            
            
               Grčija je od 1. julija 2010 obdavčevala transakcije iz točke 2 dela B Priloge X k Direktivi 2006/112/ES. Pooblastitev v zvezi s tem bi morala z navedenim datumom prenehati.
            
         
               (4)
            
            
               Grčija je od 22. avgusta 2011 obdavčevala transakcije iz točke 8 dela B Priloge X k Direktivi 2006/112/ES. Pooblastitev v zvezi s tem bi morala z navedenim datumom prenehati.
            
         
               (5)
            
            
               Komisija je Grčijo pozvala, naj preveri, ali sta navedeni pooblastitvi, odobreni Grčiji brez izrecne časovne omejitve, še vedno potrebni, in to potrdi Komisiji. Grčija je potrdila, da se pooblastitvi o uporabi približnih ocen za transakcije iz točk 2 in 8 dela B Priloge X k Direktivi 2006/112/ES ne bosta več uporabljali.
            
         
               (6)
            
            
               V primeru Grčije je slednja potrdila, da potreba po uporabi približnih ocen v zvezi s točkama 11 in 12 dela B Priloge X ne bo več utemeljena, ker Ministrstvo za obrambo zagotavlja podrobnejše podatke.
            
         
               (7)
            
            
               Zaradi jasnosti in preglednosti pravil Skupnosti bi bilo treba določbe, ki so zastarele ali so prenehale veljati, razveljaviti.
            
         
               (8)
            
            
               Ukrepi iz tega sklepa so v skladu z mnenjem Svetovalnega odbora za lastna sredstva –
            
         SPREJELA NASLEDNJI SKLEP:
   Člen 1
   1.   Točka 1 člena 1 Odločbe 90/185/Euratom, EGS se črta.
   2.   Točka 3 člena 1 Odločbe 90/185/Euratom, EGS se črta.
   3.   Točka 5 člena 1 Odločbe 90/185/Euratom, EGS se črta.
   4.   Točka 6 člena 1 Odločbe 90/185/Euratom, EGS se črta.
   Člen 2
   Ta sklep je naslovljen na Helensko republiko.
   
      V Bruslju, 19. decembra 2012
      
         
            Za Komisijo
         
         Janusz LEWANDOWSKI
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL L 99, 19.4.1990, str. 39.